ອີຣັກ ຈະຮ້ອງຂໍ ໃຫ້ສະຫະລັດ ຊ່ອຍເຫຼືອ ທາງທະຫານ 
ອີຣັກ ຕ້ອງການ​ອຸບປະກອນ​​ ໃຫ້​ແກ່ກອງ​ກໍາລັງຂອງຕົນ ແລະມີ​ແຜນ​ທີ່​ຈະຮ້ອງຂໍ​ຄວາມ​ຊ່ອຍ​ເຫຼືອ​ ຈາກສະຫະລັດ ​ເພື່ອ​ປັບປຸງ​ກອງທັບ​ອີຣັກ.
ນາຍົກລັດຖະມົນຕີອີຣັກ ທ່ານ Nouri al-Maliki ຮຽກຮ້ອງ ໃຫ້ສະຫະລັດຊ່ອຍເພື່ອຕໍ່ສູ້ໃນອັນທີ່ທ່ານເອີ້ນວ່າການສວຍ ໃຊ້ຄວາມເຄັ່ງຕຶງທາງສາສະໜາ ຂອງພວກກໍ່ການຮ້າຍ  ໃນ ຂະນະທີ່ ສະມາຊິກສະພາສູງສະຫະລັດ ທີ່ມີອິດທິພົນກຸ່ມນຶ່ງ ກ່າວວ່າ ການນໍາພາຂອງທ່ານນັ້ນ ໄດ້ພັກດັນໃຫ້ເກີດຄວາມ ແຕກແຍກ ລະຫວ່າງກຸ່ມຕ່າງໆ ຂອງຊາວອີຣັກ ທ່ານ Maliki ເລີ່ມການຢ້ຽມຢາມສະຫະລັດ ດ້ວຍການພົບ ປະໃນວັນພຸດມື້ນີ້ ກັບຮອງປະ ທານາທິບໍດີ Joe Biden ແລະສະມາຊິກຂອງຄະນະກໍາມາທິການຄວາມສຳພັນຕ່າງ ປະເທດ ຂອງລັດຖະສະພາສະຫະລັດ ໃນວັນສຸກຈະມານີ້ ປະທານາທິບໍດີສະຫະລັດ ທ່ານ ບາຣັກ ໂອບາມາຈະໃຫ້ການຕ້ອນຮັບທ່ານ Maliki ໃນການພົບປະສົນທະນາ ທີ່ທໍານຽບຂາວ ນາຍົກລັດຖະມົນຕີອີຣັກ ໄດ້ກ່າວຢູ່ໃນບົດຄວາມເຫັນ ຂອງໜັງສືພິມ  ວ່າ ກຸ່ມກໍ່ການຮ້າຍ al-Qaida ແມ່ນທໍາການ “ພວມທຳການປຸກລະດົມ ກໍ່ການຮ້າຍ” ຕໍ່ປະຊາຊົນຊາວອີຣັກ ແລະທ່ານບໍ່ປະສົງຈະໃຫ້ປະເທດຂອງທ່ານ ຫຼືເພື່ອນບ້ານຄື ຊີເຣຍ ຕົກເປັນຖານທີ່ໝັ້ນຂອງກຸ່ມດັ່ງກ່າວນີ້ ທ່ານກ່າວວ່າ ອີຣັກ ຕ້ອງການອຸບປະກອນໃຫ້ແກ່ກອງກໍາລັງ ໂດຍສະເພາະການປ້ອງກັນທາງອາກາດ ແລະມີແຜນທີ່ຈະຮ້ອງຂໍຄວາມຊ່ອຍເຫຼືອຈາກທ່ານໂອບາມາ ເພື່ອປັບປຸງຄວາມ ສາມາດຂອງກອງທັບອີຣັກ ແຕ່ບັນດາສະມາຊິກສະພາສູງສະຫະລັດ ຊຶ່ງຮວມທັງທ່ານ John McCain , Carl Levin, Robert Menendez, ແລະ Linsey Graham ໄດ້ຂຽນຈົດໝາຍເຖິງທ່ານ ໂອບາມາ ໃນວັນອັງຄານວານນີ້ ໂດຍມີເນື້ອໃນວ່າ ພວກທ່ານ ໄດ້ຕໍານິຕິຕຽນແບບສະບັບການປົກຄອງຂອງລັດຖະບານທ່ານ Maliki ທີ່ພາໃຫ້ເກີດ ຄວາມຮຸນແຮງເພີ້ມຂຶ້ນນັບມື້ໂດຍກ່າວວ່າ ທ່ານມັກດຳເນີນການເພື່ອໃຫ້ມີການແບ່ງ ແຍກທາງສາສະໜາແລະ ນໍາໃຊ້ອໍານາດແບບພະເດັດການຢູ່ເລື້ອຍໆ ທີ່ໄດ້ຕັດສິດ ເສລີພາບຊາວຊຸນນີ່ ບໍ່ໃຫ້ຄວາມສຳຄັນຕໍ່ຊາວ Kurd ແລະສ້າງຄວາມຫ່າງເຫີນໃຫ້ ຊາວ Shi’ites ຜູ້ຊຶ່ງຕ້ອງການຢາກໃຫ້ ມີການປົກຄອງແບບປະຊາທິປະໄຕ ແບບມີ ຫຼາຍພັກຝ່າຍເຂົ້າຮ່ວມຢູ່ໃນອີຣັກ